EkBass/fiwiki-20250220-pages-articles huggingface dataset:
BookBeat

BookBeat on tilauspalvelu, joka tarjoaa mahdollisuuden kuunnella digitaalisia äänikirjoja ja lukea e-kirjoja älypuhelimilla ja tableteilla. Palvelu toimii useissa Euroopan maissa. Suomessa BookBeatin valikoima kattaa useimmat kustantamot ja suomenkielisten äänikirjojen tarjonta on lisääntynyt voimakkaasti. Tarjolla on laaja valikoima myös englannin- ja ruotsinkielisiä äänikirjoja ja e-kirjoja. Suomalaisista kustantamoista WSOY, Tammi ja Kosmos kuuluvat samaan konserniin kuin BookBeat. Palvelu toimii iPhonella, iPadilla ja Android-laitteilla. == Historia == BookBeat perustettiin 2015 ja kuuluu Bonnier-konsernin Bonnier Books -toimialaan. Ensimmäinen versio palvelusta avattiin pienelle testiryhmälle marraskuussa 2015 ja helmikuussa 2016 palvelu lanseerattiin laajemmalle yleisölle Ruotsissa. Suomessa BookBeat lanseerattiin toukokuussa 2016. BookBeat, yhdessä muiden digitaalisten tilauspalveluiden kanssa, on nostanut äänikirjojen myyntiä rajusti Suomessa. Ladattavien äänikirjojen myynti kasvoi 181 % vuonna 2017. BookBeat on äänikirjapalveluista selvä markkinajohtaja Suomessa ja vastasi vuonna 2017 90-prosenttisesti digitaalisten kirjojen markkinan kasvusta. Keväällä 2020 BookBeat ilmoitti sillä olevan yhteensä yli 300 000 maksavaa asiakasta. == Toiminta-alue == BookBeat toimii Suomessa, jossa se on markkinajohtaja, sekä Ruotsissa. Helmikuussa 2017 BookBeat lanseerattiin myös Yhdistyneessä kuningaskunnassa, ja valikoimissa on sekä Bonnierin kirjoja että noin 9 000 kirjaa HarperCollins-kustantamolta. Syksyllä 2017 BookBeat lanseerattiin myös Saksassa. == Lähteet == == Aiheesta muualla == * BookBeatin Suomen verkkosivusto Luokka:Bonnier Luokka:Suoratoistopalvelut Luokka:Äänikirjat Luokka:Sähkökirjapalvelut
Global gaming 555

Global Gaming on ruotsalainen rahapeliyhtiö, joka tarjoaa useita erilaisia nettipelituotteita, mukaanlukien nettipokeri, pöytäpelit sekä live-kasinopelit useille kansainvälisille markkinoille. Global Gamingin päätoimisto sijaitsee Malmössä, Ruotsissa, ja heillä on toimisto myös Maltalla ja Tallinnassa. Yritys käy kauppaa Nasdaq First North Premier -listalla Tukholman pörssissä nimellä Global Gaming 555 AB.Global Gaming 555 Osake Global Gaming perustettiin vuonna 2009. ==Lisenssit== Global Gaming operoi lisenssi No. 1668/JAZ alla, joka on myönnetty sen tytäryhtiölle ELEC GAMES N.V. Curacao eGamingin toimesta, joka on valtuutettu ja säännelty Curacaon hallituksen toimesta.Curacao eGaming lisenssi Lokakuussa 2017 Global Gaming tiedotti, että he tulevat julkaisemaan IPO:n myöhemmin saman kuukauden aikana tarkoituksenaan tukea heidän B2C-tuotteidensa jatkuvaa kasvua.Global Gaming IPO Heinäkuussa 2018 Global Gamingille myönnettiin lisenssi Viron säännellyillä markkinoilla operoimiseen. EMTA (Estonian Tax and Customs Board) myönsi Global Gamingin tytäryhtiölle Safe Ent Ltd:lle lisenssin Ninja Casinolle sen jälkeen, kun he antoivat hyväksyntänsä yrityksen PayNPlay- palvelulle.Global Gamingille myönnettiin lisenssi Viron säännellyillä markkinoilla operoimiseen ==Brändit== Global Gaming 555 AB omistaa ja operoi useita nettisivustoja tytäryhtiöidensä kautta Ruotsissa, Maltalla ja Virossa. Yrityksen päätuotteet ovat: === Ninja Casino === Ninja Casino julkaistiin vuonna 2016 ja se on Global Gamingin johtava brändi. === SpelLandet === SpelLandet julkaistiin huhtikuussa 2018 ja se on Global Gamingin uusin brändi. SpelLandet käyttää samaa PayNPlay-teknologiaa kuin Ninja Casino. === Viking Slots === Viking Slots on nettikasino, joka on suunnattu suomalaisille, ruotsalaisille, norjalaisille ja englantilaisille asiakkaille. Viking Slotsin pelejä operoi Aspire Global International LTD. ==Palkinnot== # 2017 - eGaming Review (EGR) Nordic Awards: In-house innovationIn-house Innovation Award 2017 (EGR) # 2017 - eGaming Review (EGR) Operator, Marketing & Innovation Awards: Innovative start-upOperator, Marketing & Innovation Awards (EGR) # 2018 - (Ehdolla) eGaming Review (EGR) Nordic Awards: Casino Operator, Marketing Campaign and Nordics OperatorNordic Award Ehdolla: Casino Operator, Marketing Campaign, Noridc Operator ==Sponsorit== Kesäkuussa 2018 Global Gaming ilmoitti sponsorointisopimuksestaan Formula 1 -kuljettaja Mika Salon kanssa.Mika Salo ja Ninja Casino Mika Salo – Tutustu uusimpaan Ninjaamme == Lähteet == Luokka:Rahapeliyhtiöt
Humans

Humans on Sam Vincentin ja Jonathan Brackleyn käsikirjoittama scifisarja, joka perustuu ruotsalaiseen tieteisdraamasarjaan Hubotit – melkein ihmisiä. Sarjaa tuottavat yhdysvaltalainen AMC ja brittiläinen Channel 4, sekä Shine Groupin omistama Kudos-tuotantoyhtiö. Toukokuussa 2019 Channel 4 ilmoitti kolmannen kauden jääneen sarjan viimeiseksi. == Näyttelijät == == Tuotanto == Huhtikuussa 2014 Channel 4 ja Xbox Entertainment Studios kertoivat suunnitelmista uutta tieteissarjaa kohtaan. Microsoft kuitenkin sulki Xbox Entertainment Studiosin, jonka jälkeen AMC tuli toiseksi tuotantoyhtiöksi. Channel 4 on ilmoittanut sarjan budjetiksi 12 miljoonaa puntaa. Toisen tuotantokauden tilaus vahvistettiin heinäkuussa 2015 ja kolmannen maaliskuussa 2017. Kolmas kausi jäi sarjan viimeiseksi. === Tuotantokaudet === Kausi Jaksot Ensiesitys Avausjakso Päätösjakso 1 8 14. kesäkuuta 2015 2. elokuuta 2015 2 8 30. lokakuuta 2016 18. joulukuuta 2016 3 8 17. toukokuuta 2018 5. heinäkuuta 2018 == Palkinnot ja ehdokkuudet == Vuosi Palkinto Kategoria Ehdokkuus Tulos Viite 2015 British Screenwriters’ Awards Best British TV Drama Writing Joe Barton, Jonathan Brackley, Sam Vincent & Emily Ballou Royal Television Society Design Titles Momoco Trails & Packaging 4Creative 2016 National Television Awards Drama Performance (longlisted) Gemma Chan Drama Performance (longlisted) Tom Goodman-Hill New Drama Humans Satellite Awards Best Genre Series Broadcast Awards Best Drama Series or Serial Broadcasting Press Guild Best Drama Series Best Actress Gemma Chan Breakthrough Award Royal Television Society Best Drama Series Humans Televisual Bulldog Awards Best Drama Series BAFTA Television Craft: Digital Creativity Development Team Television Craft: Editing – Fiction Daniel Greenway Audience Award Humans Television: Drama Series South Bank Sky Arts Awards Best TV Drama == Lähteet == == Aiheesta muualla == * Humans Channel4.comissa * Humans AMC.comissa * Luokka:Brittiläiset scifi-sarjat Luokka:2010-luvun yhdysvaltalaiset scifi- sarjat Luokka:Televisiosarjoihin perustuvat televisiosarjat‎ Luokka:AMC:n televisio-ohjelmat Luokka:Channel 4:n televisio-ohjelmat
Lauri Laine (kansanedustaja)

Lauri Laine (20. syyskuuta 1895 Lieto – 22. syyskuuta 1976 Forssa) oli suomalainen poliitikko. Laine toimi kansanedustajana Hämeen läänin eteläisestä vaalipiiristä vuosina 1945–1951, 1954–1958 sekä 1962–1966 edustaen Maalaisliittoa, jonka nimi vaihtui Keskustapuolueeksi vuonna 1964. Kunnallispolitiikassa Laine toimi Jokioisten kunnanvaltuuston ja -hallituksen puheenjohtajana. Laine toimi presidentin valitsijamiehenä vuosina 1950, 1956, 1962 ja 1968. Laine kävi kansakoulun, valmistui maamieskoulusta 1922 ja maamiesopistosta maatalousteknikoksi 1925. Politiikan ulkopuolella Laine toimi kirjanpitäjänä, maatalousaineiden opettajana ja tilanhoitajana Lepaan koulutilalla Tyrvännössä 1925–1926, Pienviljelijäin keskusliiton maatalousneuvojana 1927–1938, Turunmaa-lehden Forssan konttorin hoitajana 1938–1939, maanviljelijänä Jokioisissa 1927–1959 sekä kansalaiskoulun opettajana 1960–1962. Laineelle myönnettiin talousneuvoksen arvonimi vuonna 1962. == Lähteet == Luokka:Kansanedustajat Luokka:Suomen Keskustan poliitikot Luokka:Jokioisten kunnanvaltuutetut Luokka:Hämeen vaalipiiri Luokka:Vuonna 1895 syntyneet Luokka:Vuonna 1976 kuolleet
Carlopoli

Carlopoli on kunta Etelä-Italiassa, Calabrian alueella, Catanzaron maakunnassa. Kunta sijaitsee Catanzarosta 40 kilometriä luoteeseen. Carlopolissa on puolitoista tuhatta asukasta. == Lähteet == == Aiheesta muualla == Luokka:Catanzaron maakunnan kunnat
Taverna (Italia)

Taverna on kunta Etelä-Italiassa, Calabrian alueella, Catanzaron maakunnassa. Kunta sijaitsee Catanzarosta parikymmentä kilometriä pohjoiseen. Tavernassa on noin 2 500 asukasta. == Lähteet == == Aiheesta muualla == Luokka:Catanzaron maakunnan kunnat
Amaroni

Amaroni on kunta Etelä-Italiassa, Calabrian alueella, Catanzaron maakunnassa. Kunta sijaitsee Catanzarosta parikymmentä kilometriä lounaaseen. Amaronissa on vajaat 2 000 asukasta. Pyhä Barbara on Amaronin suojeluspyhimys. == Lähteet == == Aiheesta muualla == Luokka:Catanzaron maakunnan kunnat
New Nintendo 3DS

New Nintendo 3DS on Nintendon luoma jatko-osa konsolille Nintendo 3DS. Konsoli julkaistiin vuonna 2014. Konsoli on taskuun mahtuva, käsin pelattava konsoli. == Lähteet == Luokka:Nintendo DS -käsikonsolisarja
A. M. Heikinheimo

Assar (Assari) Mikael Heikinheimo, sukunimi aik. Heikel (31. maaliskuuta 1871 Hailuoto – 1. tammikuuta 1939 Helsinki) oli suomalainen lyseon lehtori ja rehtori.Ylioppilasmatrikkeli 1853–1899 Heikinheimon vanhemmat olivat Kemijärven kirkkoherra, lääninrovasti Karl Robert Heikel (1819–1893) ja Johanna (Jenny) Wilhelmina Hackzell. Hän pääsi ylioppilaaksi Oulun ruotsalaisesta lyseosta 1890 ja valmistui Helsingin yliopistosta filosofian kandidaatiksi ja maisteriksi 1897. Hän oli Kajaanin yhteislyseon rehtorina 1919–1929 ja toimi viimeksi Lappeenrannan yhteislyseon matemaattisten aineiden lehtorina vuodesta 1929 alkaen.Yrjö Kotivuori, Ylioppilasmatrikkeli 1640–1852: Karl Robert Heikel. Verkkojulkaisu 2005. Luettu 26.7.2018. Heikinheimo oli naimisissa 1893–1913 Maria Susanna Helisten kanssa ja avioeron jälkeen vuodesta 1913 Hilma Aurora Niemen kanssa. == Teoksia == * Kemijärven, Kuolajärven ja Kuusamon knihtikontrahdit ja niitä seuranneet toimenpiteet : agraaripoliittinen tutkimus. Oulu 1911, näköispainos Koillismaakunnan historiallisen kirjallisuuden tukisäätiö, Kemijärvi 1991 * Yrjö Sakari Yrjö- Koskinen : osittain julkaisemattomiin lähteisiin perustuva tutkimus. Suomalaisluterilainen kustannusliike, Hancock, Michigan 1912 == Suomennoksia == * Karl Bohlin : Maa ja aurinkokunta : muutamia lehtiä tieteen taistelujen historiasta ; Tampereen luonnontieteellisen yhdistyksen alotteesta kolmannesta tarkastetusta painoksesta suomentanut A. M. Heikinheimo. Väinämöisen kansalaiskirjasto, Lahti 1908 * J. Reinke : Biologian pääpiirteet : oppilaitoksia ja itsekseen opiskelijoita varten ; tekijän luvalla suomensivat A. M. Heikinheimo ja Lauri Helle. Gummerus 1912 == Lähteet == Luokka:Suomalaiset opettajat Luokka:Suomentajat Luokka:Vuonna 1871 syntyneet Luokka:Vuonna 1939 kuolleet
Marianopoli

Marianopoli on kunta Etelä-Italiassa, Sisilian alueella, Caltanissettan maakunnassa. Kunta sijaitsee Sisilian saaren keskiosassa Caltanissettasta kolmisenkymmentä kilometriä luoteeseen. Marianopolissa on vajaat 2 000 asukasta. == Lähteet == == Aiheesta muualla == Luokka:Caltanissettan maakunnan kunnat
Exeter (Kalifornia)

Exeter on kaupunki Tularen piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden väestönlaskennassa 10 334. Exeter perustettiin 2. maaliskuuta 1911. ==Kuvia kaupungista== Tiedosto:2009-0725-CA-Exeter-CH.jpg|Kaupungintalo ja paloasema. Tiedosto:2009-0725-CA-ExeterPublicLibrary.jpg|Julkinen kirjasto. ==Lähteet== Luokka:Kalifornian kaupungit
Bobby Blotzer

Robert John ”Bobby” Blotzer (s. 22. lokakuuta 1958 Pittsburgh, Pennsylvania, Yhdysvallat) on yhdysvaltalainen muusikko, joka tunnetaan parhaiten glam metal -yhtye Rattin rumpalina. Hän on ollut vuosien varrella mukana myös useissa sivuprojekteissa. == Muusikon ura == Blotzer soitti uransa alussa Don Dokkenin yhtyeessä Rattin tulevan basistin Juan Croucierin kanssa. Kaksikko soitti myös Vic Vergeatin yhtyeessä 1980-luvun alussa ennen liittymistään glam metal -yhtye Rattiin vuonna 1982. Yhtye nousi suureen suosioon vuosikymmenen aikana, ja sen albumeita myytiin miljoonia kappaleita. Rattin hajottua suosion laskemisen siivittämänä vuonna 1992, Blotzer vetäytyi perhe-elämän pariin ja päivätöihin. Yhtye teki comebackin noin viisi vuotta myöhemmin. Jäsenten, varsinkin Blotzerin ja laulaja Stephen Pearcyn välit ovat olleet kuitenkin kireät alusta saakka. Asia on näkynyt Pearcyn useiden yhtyeestä eroamisten muodossa. Etenkin Blotzer tunnetaan värikkäistä kommenteistaan lehdistössä ja sosiaalisessa mediassa. Vuonna 2015, Stephen Pearcyn erottua jälleen yhtyeestä edeltävänä vuonna, Blotzer kokosi uuden kokoonpanon, jolla hän lähti kiertueelle soittamaan Rattin kappaleita. Yhtye toimi alun perin nimellä Bobby Blotzer’s Ratt Experience, mutta nimi lyhennettiin myöhemmin Rattiksi, kun Blotzer ilmoitti hänellä olevan oikeus käyttää yhtyeen nimeä. Blotzer vetosi hänen ja kitaristi Warren DeMartinin omistamaan WBS Inc. -yhtiöön, joka hallinnoi Rattin nimeä. DeMartini yritti pysäyttää Blotzerin oikeustoimien kanssa, aluksi kuitenkin epäonnistuen. Rattin alkuperäisjäsenet Pearcy, DeMartini ja Croucier kokosivat yhtyeen uudelleen vuonna 2017 ja ottivat nimen käyttöön vetoamalla 1980-luvulla tehtyyn sopimukseen, joka oli oikeuden mukaan edelleen voimassa. Blotzer kommentoi värikkäästi muun muassa Facebook- sivuillaan, ja on aikonut jatkaa oikeustaistelua vanhoja yhtyetovereitaan vastaan. == Lähteet == Luokka:Yhdysvaltalaiset rumpalit Luokka:Yhdysvaltalaiset muusikot Luokka:Vuonna 1958 syntyneet Luokka:Elävät henkilöt
Elli Mäkilä

Elli Mäkilä (ent. Juuso, s. 14. marraskuuta 1978 Espoo) on suomalainen johtamisen ja markkinoinnin asiantuntija. Mäkilä toimi MoonTV-kaapelikanavalla apulaistuottajana ja musiikkivideovastaavana. Hän juonsi Livevintti-sarjaa yhdessä Wallu Valpion kanssa ja teki artistihaastatteluja eri musiikkiohjelmiin. Samanaikaisesti Mäkilä kirjoitti freelancerina muun muassa Suosikki- ja Ilta-Sanomat -lehtiin. 2002 Mäkilä siirtyi projektikoordinaattoriksi ja copywriteriksi helsinkiläiseen mainostoimisto Adamsiin, josta tie jatkui A-lehtiin Katso-lehden toimittajaksi vuonna 2003. Vuonna 2007 Mäkilä kirjoitti Nelonen-kanavalle viihteellisen sarjan Alaston Hollywood. Samanaikaisesti hän työskenteli toimittajana Yle TV2:lla pyörineelle Maria Veitolan keskusteluohjelmalle Maria, Maria!. Vuonna 2009–2010 Liv-kanavalla nähtiin Mäkilän ideoima ja käsikirjoittama keskusteluohjelma Naisen suusta, jonka juontajana toimi näyttelijä Piitu Uski. 2011 Mäkilä siirtyi kokopäiväisesti Suosikin palvelukseen toimittajaksi. Suosikin lopettamisen jälkeen Mäkilä jatkoi lehteä kustantaneen Otavamedian palveluksessa vastaavana päätoimittajana, vastuullaan lastenlehdet Koululainen, Villivarsa, Tom & Jerry ja Lemmikki sekä sanaristikkolehdet. Vuonna 2015 hän otti vastuulleen Otavamedian natiivimainontaan liittyvät liiketoiminnat. Elokuussa 2018 Mäkilä siirtyi perustamansa markkinointiviestinnän toimiston Storybound Oy:n toimitusjohtajaksi. Vuodesta 2016 Mäkilä toimi myös Tanssin talon hallituksen varapuheenjohtajana ja puheenjohtajana 2019–2020 sekä IAB Finlandin sisältömarkkinointi-työryhmän puheenjohtajana vuosina 2017–2020. Tammikuussa 2021 hänet valittiin sähkökäyttöistä superautoa kehittävän Toroidion Oy:n hallituksen varapuheenjohtajaksi. Marraskuussa 2021 hänet valittiin Liike Nyt -puolueen Lohjan-yhdistyksen ensimmäiseksi puheenjohtajaksi. Aluevaaleissa tammikuussa 2022 Mäkilä valittiin Länsi-Uudenmaan hyvinvointialueelle varavaltuutetuksi ja Liike Nytin Länsi-Uudenmaan aluevaltuustoryhmän varapuheenjohtajaksi. Syyskuussa 2022 Mäkilä nimitettiin Svenska Teaternin johtoryhmään myynti- ja markkinointipäälliköksi jolloin hän siirtyi fuusioimansa Storybound Oy:n (nyk. Jatkotarina Oy) hallitukseen. Vapaa-ajallaan Mäkilä toimii vapaaehtoisena meripelastajana. == Teokset == * Reuhurinne Nettitaidot, Otava 2015. * Reuhurinne Nettipuuhat, Otava 2015. * Hullu akka, yksi kirjailijoista, Like Kustannus 2010. == Lähteet == * IAB teki vaikuttajamarkkinoinnin suosituksen poliittisille mainostajille: "Puolueissa vielä selkeästi vähän lapsen kengissä" Markkinointi & Mainonta 17.9.2018 * The key to great native? Dedication and ethical practice – A Q&A; with Storybound Oy’s Elli Mäkilä Native Advertising Institute 02/2019 * Vaikuttajamarkkinoinnin merkitsemisessä on usein puutteita – ”kannattaa käyttää maalaisjärkeä” Kauppalehti 18.2.2019. === Viitteet === Luokka:Suomalaiset päätoimittajat Luokka:Suomalaiset mainonnan suunnittelijat Luokka:Vuonna 1978 syntyneet Luokka:Elävät henkilöt
Gallia Lugdunensis

Gallia Lugdunensis () oli Rooman valtakunnan provinssi, joka sijaitsi Galliassa ja käsitti suuren osan nykyistä Keski- ja Länsi-Ranskaa. Teoksen verkkoversio (Perseus) == Maantiede == Gallia Lugdunensiksen provinssi käsitti suunnilleen nykyisen Ranskan Burgundin, Normandian, Bretagnen, Pariisin seudun ja Orléansin. Provinssin rajat seurasivat tärkeitä jokia: Loire, Saone ja Seine. Provinssin koillispuolella sijaitsi Gallia Belgican provinssi, kaakkoispuolella Gallia Narbonensis ja eteläpuolella Gallia Aquitania. Luoteisrannikko oli Englannin kanaalin (lat. Oceanus Britannicus) rantaa ja lounaisrannikko Biskajanlahden (lat. Mare Cantabricum) rantaa. Provinssin hallinnollinen keskus oli Lugdunum (nyk. Lyons). Sen lisäksi tärkeitä kaupunkeja olivat muun muassa Alesia, Augustodunum (nyk. Autun) ja Lutetia (nyk. Pariisi). === Kaupunkeja === Gallia Lugdunensiksen roomalaisaikaisia kaupunkeja olivat muun muassa: * Agedincum eli Agendicum * Alesia * Andematunnum * Argentomagus * Ariaca * Augustobona * Augustodunum * Augustodurum * Bibracte * Cabillonum * Caesarodunum * Cenabum * Condate (neljä samannimistä) * Condevicnum eli Portus Namnetum * Coriallum * Durocasses * Forum Segusiavorum * Gesocribate * Juliomagus * Lugdunum * Lutetia eli Lutetia Parisiorum * Matisco * Mediolanum Aulercorum * Metlosedum eli Melodunum * Noviodunum * Noviomagus * Reginea * Rotomagus * Suindinum == Historia == Keisari Augustus huomasi, että monista kansoista koostuvan Gallian hallinto oli hankalaa, joten hän jakoi alueen Gallia comatan provinssin vuonna 16 eaa. kolmeen osaan. Gallia Lugdunensis oli näistä osista parhaiten integroitunut osaksi Roomaa. Provinssien jaossa se luettiin keisarin provinsseihin. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan. Lugdunensis oli osa kelttien asuttamaa aluetta, jota kreikkalaiset olivat kutsuneet Keltikaksi (lat. Gallia Celtica). Celtican eteläiset osa Loiresta etelään kuuluivat Gallia Aquitaniaan. Kelttien kieli säilyi provinssin metsäalueilla 400-luvulle asti, ja joissain osissa Bretagnea nykyaikaan. Lugdunensiksen kulttuuri oli kuitenkin varsin kaupungistunutta. Eri heimojen hallitsemista kylistä tuli eräänlaisia kuntia, ja näiden pikkukaupunkien keskustoihin nousi hienoja julkisia rakennuksia. Provinssi lakkautettiin keisari Diocletianuksen noin vuonna 293 tekemän uudistuksen aikoihin ja jaettiin kolmeksi provinssiksi, jotka olivat Lugdunensis prima, Lugdunensis secunda ja Sequana. Näin tärkeimmät provinsseissa tapahtuneet muutokset alueella olivat: == Lähteet == == Aiheesta muualla == *
Gallia Aquitania

Gallia Aquitania () tai vain Aquitania () oli Rooman valtakunnan provinssi, joka sijaitsi Galliassa ja käsitti suunnilleen nykyisen Ranskan lounaisosan. Teoksen verkkoversio (Perseus) == Maantiede == Gallia Aquitanian provinssi käsitti Gallian ja samalla nykyisen Ranskan lounaisosan, mukaan lukien pääosan Biskajanlahden (lat. Mare Cantabricum) rannikosta. Provinssiin kuuluivat muun muassa nykyiset Auvergne ja Poitou-Charentes sekä alun perin myös Gascogne. Provinssia rajasivat etelässä Pyreneiden vuoret, lännessä Atlanttiin kuuluva Biskajanlahti, ja pohjoisessa ja idässä Loire- ja Rhone-joet. Provinssin pohjois- ja koillispuolella sijaitsi Gallia Lugdunensiksen provinssi, kaakkoispuolella Gallia Narbonensis ja eteläpuolella Hispania Tarraconensis. Provinssin hallinnollinen keskus oli Mediolanum Santonum (nyk. Saintes), myöhemmin Burdigala (nyk. Bordeaux). Muihin tärkeisiin kaupunkeihin kuului muun muassa Limonum eli Pictavium (nyk. Poitiers). === Kaupunkeja === Gallia Aquitanian roomalaisaikaisia kaupunkeja olivat muun muassa: * Aginnum * Albiensium * Anderitum * Aquae calidae * Aquae Tarbellicae * Augustonemetum * Augustoritum * Avaricum * Burdigala * Condate (kaksi samannimistä) * Cossio * Divona * Elimberrum eli Augusta Auscorum * Elusa * Forum Ligneum * Iculisma * Iluro * Lactora * Limonum eli Pictavium * Lugdunum Convenarum * Mediolanum Santonum * Noviodunum * Oppidum novum * Ruessium * Segodunum * Tolosa * Vesunna == Historia == Keisari Augustus huomasi, että monista kansoista koostuvan Gallian hallinto oli hankalaa, joten hän jakoi alueen Gallia comatan provinssin vuonna 16 eaa. kolmeen osaan. Gallia Aquitania oli näistä osista eteläisin. Provinssi luettiin keisarin provinsseihin. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan. Provinssi lakkautettiin keisari Diocletianuksen noin vuonna 293 tekemien uudistusten aikoihin ja jaettiin kolmeksi provinssiksi, jotka olivat Aquitania prima, Aquitania secunda ja Novempopulana. Viimeistään jako on ollut voimassa noin vuonna 313/314, sillä se esiintyy Veronan luettelossa. Toisaalta Aquitanian provinssi esiintyy yhtenä vielä joissakin Veronan luetteloa myöhemmissäkin lähteissä. Uudet provinssit kuuluivat Viennensiksen diokeesiin. Tärkeimmät provinsseissa tapahtuneet muutokset alueella olivat: == Lähteet == == Aiheesta muualla == *
Gallia Belgica

Gallia Belgica () tai vain Belgica () oli Rooman valtakunnan provinssi, joka sijaitsi Galliassa ja käsitti alueen pääosin nykyisten Belgian, Ranskan ja Saksan alueilla. Teoksen verkkoversio (Perseus) == Maantiede == Gallia Belgican provinssi käsitti Gallian koillisosan. Se ulottui Seineltä Reinille ja etelässä Saoneen. Provinssiin kuului alueita pääosin nykyisten Belgian ja Koillis-Ranskan alueilla. Siihen kuului myös osa Etelä-Hollannista sekä Mosel- joen alueen Saksasta, ja laajimmillaan myös Pohjois-Sveitsistä. Provinssin koillispuolella sijaitsivat Germania inferiorin ja Germania superiorin provinssit, itäpuolella Raetia, eteläpuolella Alpes Poeninae, Alpes Graiae ja Gallia Narbonensis, ja lounaispuolella Gallia Lugdunensis. Englannin kanaalin (lat. Oceanus Britannicus) toisella puolella sijaitsi Ison-Britannian saari ja Britannian provinssi. Gallia Belgican asukkaissa oli sekä kelttejä että germaaneja. Provinssin hallinnollinen keskus oli Durocortorum (nyk. Reims), mutta tärkeitä virkamiehiä toimi myös Augusta Treverorumissa (nyk. Trier). === Kaupunkeja === Gallia Belgican provinssin kaupunkeja olivat sen laajimmassa vaiheessa muun muassa: * Aquae Helveticae * Atuatuca Tungrorum * Augusta Suessionum eli Noviodunum * Augusta Treverorum * Augusta Viromanduorum * Augustomagus * Bagacum * Caesaromagus * Camaracum * Catalauni * Divodurum * Durocortorum * Gesoriacum * Hermonacum * Juliacum * Juliobona * Lugdunum Batavorum * Lousonna * Matilo * Nasium * Nemetacum * Noviodunum eli Colonia Julia Equestris * Samarobriva * Tarvenna * Tullum * Vindonissa * Viriodunum == Historia == Keisari Augustus huomasi, että monista kansoista koostuvan Gallian hallinto oli hankalaa, joten hän jakoi alueen Gallia comatan provinssin vuonna 16 eaa. kolmeen osaan. Gallia Belgica oli näistä osista pohjoisin. Provinssien jaossa se luettiin keisarin provinsseihin. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan. Keisari Domitianuksen valtakaudella isoja alueita Reinin ympäriltä erotettiin omiksi provinsseikseen Germania inferior ja Germania superior. Diocletianuksen aikana noin vuonna 293 loput jaettiin edelleen kahteen provinssiin, jotka olivat Belgica prima ja Belgica secunda. Frankit valtasivat alueen 400-luvulla. Näin tärkeimmät provinsseissa tapahtuneet muutokset alueella olivat: == Lähteet == == Aiheesta muualla == *
Dikvatti

Dikvatti eli dikvattidibromidi (C12H12N2Br2) on aromaattinen ja heterosyklinen orgaaninen yhdiste. Yhdistettä käytetään maataloudessa rikkaruohomyrkkynä. ==Ominaisuudet== Huoneenlämpötilassa dikvatti on vaaleankeltaista kiteistä ainetta. Yhdiste liukenee hyvin veteen ja vähäisessä määrin esimerkiksi metanoliin ja etanoliin. Muihin orgaanisiin liuottimiin se ei liukene.Franz Müller & Arnold P. Applebyki: Weed Control, 2. Individual Herbicides, Ullmann's Encyclopedia of Industrial Chemistry, John Wiley & Sons, New York, 2010. Viitattu 26.7.2018 Dikvatin herbisidiset ominaisuudet perustuvat siihen, että se aiheuttaa auringonvalon vaikutuksesta radikaalien esimerkiksi peroksi- ja hydroksiradikaalien muodostumista kasvisoluissa. Nämä radikaalit aiheuttavat soluvaurioita, minkä seurauksena kasvi kuihtuu ja kuolee. Dikvatti on myös myrkyllistä ihmisille. Se ärsyttää ihoa, silmiä ja hengitysteitä ja sille altistumisesta oireina voivat muun muassa yskä ja huonovointisuus. Yhdiste on myrkyllistä maksalle ja munuaisille ja suuret annokset voivat hengitettynä tai nieltynä johtaa kuolemaan. Viitattu 26.7.2018. ==Valmistus ja käyttö== Dikvattia valmistetaan 2,2′-bipyridiinin ja 1,2-dibromietaanin välisellä reaktiolla. : Dikvattia käytetään rikkaruohomyrkkynä kasvis-, hedelmä- ja viiniviljelmillä ja vesikasvillisuuden hävittämiseen. Lisäksi sitä käytetään lehtien kuivattamiseen ennen sadonkorjuuta peruna-, soijapapu- ja puuvillapelloilla. Yhdiste levitetään tyypillisesti vesiliuoksena. Dikvatti on hyväksytty kasvinsuojeluaineeksi muun muassa Euroopan unionin ja Yhdysvaltojen alueella. ==Lähteet== Luokka:Heterosykliset yhdisteet Luokka:Kasvintorjunta- aineet
Kalliotuhkapensas

Kalliotuhkapensas (Cotoneaster scandinavicus) on tuhkapensaiden sukuun kuuluva kasvi. Se elää kallioilla ja kivikoissa. Se on jokseenkin harvinainen. Sitä tavataan Ahvenanmaalla, Varsinais-Suomessa, Uudellamaalla, Etelä-Karjalassa ja joskus Satakunnassa. Kalliotuhkapensas kasvaa noin 30–120 senttimetriä korkeaksi. Sen lehdet ovat pyöreähkön soikeita ja ehytlaitaisia. Lehdet ovat päältä lähes kaljut, mutta alta taas vaaleankarvaiset. Kukat ovat valkoisia tai hieman punertavia. Kukat ovat lehtihangoissa yksittäin tai kolmittain. Kukkimisaika on toukokuusta kesäkuuhun. Hedelmä on kellanpunainen sekä myrkyllinen. == Lähteet == == Aiheesta muualla == * Laji.fi: Kalliotuhkapensas (Cotoneaster scandinavicus) * Luontoportti: Kalliotuhkapensas (Cotoneaster scandinavicus) Luokka:Tuhkapensaat Luokka:Myrkylliset kasvit
Scapoli

Scapoli on kunta Keski-Italiassa, Molisen alueella, Isernian maakunnassa. Kunta sijaitsee Cassinosta nelisenkymmentä kilometriä koilliseen. Scapolissa on runsaat 600 asukasta. == Lähteet == == Aiheesta muualla == Luokka:Isernian maakunnan kunnat
Zaccanopoli

Zaccanopoli on kunta Etelä-Italiassa, Calabrian alueella, Vibo Valentian maakunnassa. Kunta sijaitsee Tyrrhenanmeren rannikon tuntumassa Vibo Valentiasta parikymmentä kilometriä länteen. Zaccanopolissa on runsaat 700 asukasta. == Lähteet == == Aiheesta muualla == Luokka:Vibo Valentian maakunnan kunnat
Trinitapoli

Trinitapoli on kaupunki Etelä-Italiassa, Apulian alueella, Barletta-Andria- Tranin maakunnassa. Kaupunki sijaitsee Adrianmeren rannikon tuntumassa Barlettasta 20 kilometriä länteen. Trinitapolissa on vajaat 15 000 asukasta. == Lähteet == == Aiheesta muualla == Luokka:Apulian kaupungit Luokka:Barletta- Andria-Tranin maakunnan kunnat
Otto Luening

Otto Clarence Luening (15. kesäkuuta 1900 Milwaukee, Wisconsin – 2. syyskuuta 1996 Manhattan, New York) oli yhdysvaltalainen säveltäjä, kapellimestari ja huilisti. Hän tuli parhaiten tunnetuksi elektronisen musiikin edelläkävijänä.The New York Times: Otto Luening, the Composer And Innovator, Is Dead at 96 Lueningin isä oli kapellimestari, pianisti ja opettaja, joka opiskeli Leipzigissa. Vuonna 1912 perhe muutti Müncheniin, jossa Luening opiskeli konservatoriossa ja debytoi 16-vuotiaana huilistina. Ensimmäisen maailmansodan aikana perhe siirtyi Zürichiin, jossa Luening soitti huilua Tonhalle-orkesterissa Richard Straussin ja Arthur Nikischin johdolla. Hän sai yksityistä opetusta Ferruccio Busonilta. Vuonna 1920 Luening muutti Chicagoon, jossa hän johti American Grand Opera Companya, soitti huilua kamarikokoonpanoissa ja opetti musiikin teoriaa. Hän työskenteli myöhemmällä urallaan muun muassa Columbian yliopistossa vuodesta 1944, kunnes jäi eläkkeelle vuonna 1970. Luening kantaesitti muun muassa Gian Carlo Menottin oopperan Meedio. Hänen omaan tuotantoonsa kuuluvat ooppera Evangeline (1948) ja varhainen nauhalle sävelletty teos Fantasy in Space. Hänen johdollaan opiskelivat niinkin erilaiset säveltäjät kuin Seymour Shifrin, John Corigliano, Charles Wuorinen, Mario Davidovsky ja John Kander. Luening oli vuonna 1940 perustamassa American Music Centeriä ja vuonna 1954 Composers Recordings Inc:iä. Hän sävelsi yhdeksänkymppiseksi saakka, ja hänen myöhäisiin teoksiinsa kuuluu vuonna 1995 kantaesitetty Divertimento viululle, klarinetille ja pianolle. Hän julkaisi omaelämäkerran The Odyssey of an American Composer (1980). == Lähteet == Luokka:Yhdysvaltalaiset säveltäjät Luokka:Oopperasäveltäjät Luokka:Vuonna 1900 syntyneet Luokka:Vuonna 1996 kuolleet
Tapio Anttila

Tapio Juhani Anttila (s. 1962 Falun, Ruotsi) on suomalainen sisustusarkkitehti ja huonekalumuotoilija. 1990-luvun lopulta alkaen hän toimi Iskun suunnitteluosastolla, kunnes perusti oman suunnittelutoimiston. Hänen tuotantonsa ulottuu tarjottimista ja muista pienesineistä valmistalokonsepteihin, mutta tunnetuin hän on huonekaluistaan. Tapio Anttila Collection on kokoelma eri valmistajien tekemiä tuotteita. Ruotsissa syntynyt ja Oulussa varttunut Anttila opiskeli Taideteollisessa korkeakoulussa muun muassa Ilmari Tapiovaaran johdolla. Hän on jäsenenä ekologisuuteen ja kestävään muotoiluun tähtäävässä Woodism -muotoilijaryhmässä. Anttilan muotokieltä kuvataan askeettiseksi, käytännölliseksi ja usein hieman humoristiseksi. Hänet valittiin Suomessa vuoden 2012 kalustesuunnittelijaksi, ja hän on voittanut urallaan monia kansainvälisiä palkintoja, kuten yli kymmenen Good Design Awardia ja Fennia-palkinnon. Pedro-yhtiön valmistama ON- vuodesohva palkittiin Avotakka-lehden Vuoden huonekaluna 2007. Vuonna 2018 Anttila sai Pro Finlandia -mitalin. ==Lähteet== ==Aiheesta muualla== *Tapio Anttila -nettisivut Luokka:Suomalaiset muotoilijat Luokka:Suomalaiset sisustusarkkitehdit Luokka:Vuonna 1962 syntyneet Luokka:Elävät henkilöt Luokka:Pro Finlandia -palkitut Luokka:Sisustusalan tuotemerkit
Väinö Salmi (muistelmakirjailija)

Väinö Hjalmar Salmi (28. heinäkuuta 1895 Pukkila – 11. lokakuuta 1981 Borås)Salmi, Väino Hjalmar, Sveriges Dödbok (8/2021) 1830–2020, Sveriges Släktforskarförbund, ISBN 978-91-89310-09-4 oli suomalainen puuseppä ja muistelmakirjailija.Merkkipäiviä, Karjalan Heimo nro 7-8, 1970, sivu 106Anneli Tikkanen-Rózsa : Ruotsinsuomalaisten kirjoittama omaelämäkerrallinen kirjallisuus, luku 3.3 Muistelmat Väinö Salmi osallistui Suomen sisällissotaan punaisten puolella ja sai sodan jälkeen valtiorikostuomioistuimessa elinkautisen vankeustuomion. Hän vapautui vuonna 1925 yleisen armahduksen yhteydessä ja siirtyi tammikuussa 1927 Neuvostoliittoon. Salmi työskenteli Neuvosto-Karjalassa eri tehtävissä kunnes päätyi jatkosodan alkaessa 1941 taas Suomeen. Sodan jälkeen Valpo pidätti hänet 1947 ja häntä uhkasi Neuvostoliittoon luovutus. Salmi pääsi kuitenkin vapaaksi kun Valpo lakkautettiin 1948 ja sen jälkeen hän muutti Ruotsiin jonne hän jäi pysyvästi asumaan. Salmi julkaisi kolme muistelmateosta 1960- ja 1970-luvuilla. Ensimmäinen kirja Olin punikki käsitteli Salmen vaiheita sisällissodan aikana ja vankeutta Tammisaaren vankileirillä, myöhemmät kirjat kuvasivat hänen kokemuksiaan Neuvosto-Karjalassa. Väinö Salmen poika Osmo Salmi jäi Neuvostoliittoon jatkosodan jälkeen ja muutti Suomeen 1990-luvun alussa. Hänkin kirjoitti kolme muistelmakirjaa, Lapsuuteni Neuvosto-Karjalassa (2006), Miehitetty Aunus (2007) ja Ihmiset usvassa (2008).Kirjasampo == Teoksia == * Olin punikki. Akateeminen kustannusliike, Helsinki 1967 * Pakolaisena Itä-Karjalassa eli Neljätoista vuotta sosialismia rakentamassa : Muistelmien 2. osa vuosilta 1927-1929. Akateeminen kustannusliike, Helsinki 1970 * Punaisen sirpin Karjala : muistelmia ja vastamuistelmia suomalaisten kommunistien kohtaloista Neuvosto-Karjalassa. Alea-kirja, Helsinki 1978 == Lähteet == Luokka:Suomalaiset tietokirjailijat Luokka:Suomen sisällissodan punaiset Luokka:Ruotsinsuomalaiset henkilöt Luokka:Vuonna 1895 syntyneet Luokka:Vuonna 1981 kuolleet
Reykjavíkin roomalaiskatolinen hiippakunta

Reykjavíkin roomalaiskatolinen hiippakunta on katolisen kirkon hiippakunta, joka toimii Islannissa. Sen keskuspaikkana toimii Reykjavík. == Historia == 12\. kesäkuuta 1923 perustettiin Islannin apostolinen prefektuuri. 6. kesäkuuta 1929 siitä tuli Islannin apostolinen vikariaatti. Vuonna 1950 maassa oli 443 katolista, mikä muodosti 0,3% maan väestöstä. Seurakuntia oli kaksi. 18. lokakuuta 1968 vikariaatista tuli Reykjavíkin roomalaiskatolinen hiippakunta. Vuonna 1970 seurakuntia oli edelleen kaksi ja katolisia niissä 1 327, 0,7% väestöstä. Vuonna 1990 seurakuntia oli neljä ja niissä jäseniä 2 367, 0,9% väestöstä. Vuonna 2000 seurakuntia oli yhä neljä ja jäseniä 3 827, 1,4% väestöstä. Vuonna 2010 seurakuntia oli viisi ja jäseniä 9 625, 3,0% väestöstä. == Nykytilanne == Vuonna 2014 hiippakuntaan kuului 5 seurakuntaa, 15 pappia ja jäseniä 11 454, jotka muodostivat 3,5% maan väestöstä. == Piispat == === Islannin apostoliset prefektit === * Martin Meulenberg (12. kesäkuuta 1923 – 3. elokuuta 1941) * Jóhannes Gunnarsson (23. helmikuuta 1942 – 14. lokakuuta 1967) === Reykjavíkin piispat === * Hendrik Hubert Frehen (18. lokakuuta 1968 – 31. lokakuuta 1986) * Alfred James Jolson, SJ (12. joulukuuta 1987 – 21. maaliskuuta 1994) * Joannes Gijsen (24. toukokuuta 1996 – 30. lokakuuta 2007) * Pierre Bürcher (30. lokakuuta 2007 – 18. syyskuuta 2015) * Dávid Bartimej Tencer, OFM Cap. (18. syyskuuta 2015 – ) == Lähteet == == Aiheesta muualla == * Kirkon kotisivut Luokka:Katolisen kirkon hiippakunnat Luokka:Kristinusko Islannissa
NXIVM

NXIVM (Nexium) on yhdysvaltalainen seksikultti, joka toimi 20 vuotta. Sen johtaja oli Keith Raniere, joka pidätettiin maaliskuussa 2018 Meksikossa. Sitä rahoittivat kanadalaiset Seagram-viskiyhtiön perijättäret Clare ja Sara Bronfman. Raniere ja Bronfmanit pidätettiin ja heitä vastaan alkoi oikeuskäsittely heinäkuussa 2018. Raniere tuomittiin lokakuussa 2020 New Yorkissa 120 vuoden vankeusrangaistukseen. Tuomio langetettiin muun muassa seksuaalisesta hyväksikäytöstä, kiristyksestä, pakkotyöstä, ihmiskaupasta ja lapsipornon hallussapidosta. Clare Bronfman tuomittiin syyskuussa 2020 yli kuudeksi vuodeksi vankeuteen. == Lähteet == == Aiheesta muualla == *Laukkanen, Manne: Vaaralliset gurut. Otava 2024. ISBN 978-951-1-46624-6 (äänikirja). * Smallville-sarjasta tuttu Allison Mack pidätetty - epäillään naisten houkuttelemisesta seksikultin jäseniksi. Iltalehti * Luokka:Yhdysvaltalaiset kultit Luokka:Verkostomarkkinointi Luokka:Yhdysvaltalaiset yritykset Luokka:Ihmiskauppa Luokka:Seksuaalisuus ja uskonto
Bohemian Rhapsody (elokuva)

Bohemian Rhapsody on vuonna 2018 ensi-iltansa saanut elämäkertaelokuva brittiläisestä rockyhtyeestä Queenistä ja erityisesti sen solistista Freddie Mercurystä. Elokuvan on ohjannut Bryan Singer ja käsikirjoittanut Anthony McCarten. Mercurya esittää Rami Malek, ja muissa päärooleissa näyttelevät Lucy Boynton, Gwilym Lee, Ben Hardy, Joseph Mazzello, Aidan Gillen, Tom Hollander, Allen Leech ja Mike Myers. Bohemian Rhapsody sai ensi-iltansa Isossa- Britanniassa 24. lokakuuta 2018 ja Yhdysvalloissa sekä Suomessa 2. marraskuuta 2018. Elokuva sai ristiriitaisen vastaanoton kriitikoilta, mutta siitä tuli silti lipputulomenestys ja tuotti 52 miljoonan dollarin budjetilla 900 miljoonaa dollaria. Elokuva oli Suomessa vuoden 2018 kolmanneksi katsotuin yli 300 tuhannella katsojalla. Elokuva sai viisi Oscar-ehdokkuutta vuoden 2019 gaalassa, muun muassa parhaasta elokuvasta ja miespääosasta. Elokuva lopulta voitti neljä Oscar-palkintoa. Elokuva palkittiin kahdella Golden Globella: parhaasta draamaelokuvasta ja miespääosasta. Malek palkittiin roolistaan myös parhaan miespääosan SAG-palkinnolla. == Näyttelijät == == Arviot == Elokuva sai täystyrmäyksen Helsingin Sanomien Leena Virtasen arvostelussa. Hänen mukaansa se kadotti mahdollisuutensa loistavaksi elämäkertaelokuvaksi. Päähenkilöllä ei ole juuri mitään tekemistä esikuvansa kanssa, ja elokuva keskittyy epäolennaisuuksiin, kuten Mercuryn hampaisiin. Kritiikkinsä loppupuolella Virtanen kysyy: ”Miten vielä 2010-luvulla voi olla niin vaikea kertoa homomiehestä ilman heteropehmennystä?” Variety-lehden kriitikko Owen Gleibermanin mukaan elokuva oli katsottava kurkistus Queenin vaiheisiin, mutta elokuva on siinä asemassa, että olisiko se ylipäätään tehty (Malekin esitystä Mercurynä hän tosin kuvailee nahka-asuun pukeutuneena riikinkukkona, joka vapaana tuo esille elämänvoimaansa erityisesti elokuvan huippukohdassa). The Guardianin Steve Rosen antaman kahden tähden arvion mukaan Malekin esitys on loistavaa, mutta elokuva tuntuu enemmän lahjakkaan cover-yhtyeen esitykseltä kuin uraaurtavan musiikillisen kehityskaaren kuvaukselta. The Mirror -lehden Chris Hunneysett kehui elokuvaa siitä, että se sallii Queenille Mercuryn elämänkuvauksen kautta kutsua itseään lipunmyyntisuosion mestariksi, ja suositteli elokuvan katsomista hyvällä äänenlaadulla. Elokuva sai yleisöltä paremman vastaanoton kuin kriitikoilta. Internet Movie Databasessa arvio on 7,9. Metacriticissä elokuva sai kriitikoilta 49/100 pistettä ja yleisöltä 7,7/10 pistettä. Rotten Tomatoes -sivustolla sen yleisöarvosana on 85% (1/2022). == Lähteet == == Aiheesta muualla == * Luokka:Vuoden 2018 yhdysvaltalaiset elokuvat Luokka:Tositapahtumiin perustuvat elokuvat Luokka:Homoseksuaalisuus taiteessa Luokka:Bryan Singerin ohjaamat elokuvat Luokka:Queen Luokka:Golden Globe -palkitut elokuvat Luokka:SAG-palkitut elokuvat Luokka:Elokuvat seksuaali- ja sukupuolivähemmistöistä
Julie Lamarre

Julie Lamarre (s. 30. syyskuuta 1984) on kanadalainen karateka, joka kilpailee myös crossfitissa. Hän on keskisarjan maailmanmestari ja nelinkertainen Yhdysvaltain mestari. ==Kilpaura== 2008 tammikuussa Lamarre saavutti Yhdysvaltain keskisarjan mestaruuden Los Angelesissa. Hän voitti loppuottelussa Daniela Dinevan. 2009 Lamarre sijoittui neljänneksi elokuussa pidetyissä MM-kilpailuissa Japanissa. Hän hävisi pronssiottelun Evgenia Lukjanenkolle.IKO-1. Результаты весового чемпионата Мира среди женщин. Women's World Championships kyokushinkarate.com.ua 21.10.2014 Viitattu 26.7.2018 2010 Lamarre saavutti All American Openin mestaruuden keskisarjassa, voitettuaan loppuottelussa Yuma Tasakin.Результаты All American Open 2010 kyokushinkarate.com.ua 3.10.2010 Viitattu 26.7.2018 2011 Lamarre saavutti hopeaa naisten historian ensimmäisissä maailmanmestaruuskilpailuissa, joka käydään avoimessasarjassa. Hän hävisi loppuottelun Anastasia Khripunovalle. 2012 Lamarre voitti Ekaterina Provkovan All American Openin loppuottelussa, jonka myötä hän saavutti Yhdysvaltain keskisarjan mestaruuden. 2013 huhtikuussa Lamarre saavutti keskisarjan maailmanmestaruuden voitettuaan loppuottelussa Tazaki Yuman. Hän saavutti myöhemmin kesäkuussa All American Openin keskisarjan mestaruuden, voitettuaan loppuottelussa Myriam Lamarren.Официальные результаты Чемпионата Америки - All American Open 2013 kyokushinkarate.com.ua 3.10.2013 Viitattu 26.7.2018 2017 Lamarre oli mukana KWU-liiton MM-kilpailuissa Venäjällä, jossa hän saavutti hopeaa. Lamarre hävisi loppuottelun Agata Winiarskalle.Results of the 3rd KWU Kiyokushin Karate Championship kyokushinkarate.com.ua 10.12.2017 Viitattu 26.7.2018 ==Crossfit== Lamarre on kilpaillut myös Crossfitin parissa. Hän osallistui vuosina 2015 ja 2016 CrossFit Games kilpailuihin.Athlete: Julie Lamarre games.crossfit.com Viitattu 26.7.2018 ==Lähteet== Luokka:Kanadalaiset karatekat Luokka:Kyokushinin harjoittajat Luokka:CrossFit Luokka:Vuonna 1984 syntyneet Luokka:Elävät henkilöt
Imbolc

Imbolc oli yksi kelttien neljästä tärkeimmästä juhlasta. Sitä vietettiin 1. helmikuuta ja uskotaan, että juhla liittyi uuhien imetykseen. Juhla yhdistettiin myös Irlannin Brigit-jumalattareen, joka oli äitijumalatar ja synnyttävien naisten suojelija. Imbolcin kaikki juhlallisuudet näyttävät liittyneen hedelmällisyyteen ja vuodenajan riitteihin.Green 1997, s. 125 == Rituaalit == Imbolcilla suoritetaan rituaaleja, jotka liittyvät luovan inspiraation, puhdistautumisen, aloituksen, kynttilätöiden tai kodin ja temppelin siunausten teemoihin. Joitakin Imbolciin liittyviä tapoja ovat kynttilöiden sytyttäminen, kevään ennusmerkkien etsiminen, kodin siivoaminen ja Brigidin tervetulleeksi toivottaminen. Imbolciin yhdistetään myös värit valkoinen ja punainen, kynttilät, siemenet, Brigidin pyörä, maito ja alkamisen, aloituksen ja inspiraation energiat. == Lähteet == *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 === Viitteet === Luokka:Kelttiläinen mytologia Luokka:Pakanalliset juhlapäivät
Anatis (kovakuoriaissuku)

Anatis on kovakuoriaisten (Coleoptera) lahkoon kuuluva leppäkerttusuku. Sukuun kuuluu ainakin kuusi lajia. Lajimäärä vaihtelee eri lähteissä. Suomessa on tavattu yksi Anatis-suvun laji, isopirkko.Suomen luonto: Lennä, lennä leppäpirkko, 2.6.2016 Suvun lajien pituus on 7,2-10,5 mm ja leveys 5,5-9,0 mm. Suvun lajit elävät usein metsissä. == Sukuun kuuluvia lajeja == *Anatis halonis *Anatis labiculata *Anatis lecontei *Anatis mali *Isopirkko (Anatis ocellata) *Anatis rathvoni == Lähteet == == Aiheesta muualla == *Laji.fi: Anatis *iNaturalist: Suku Anatis *ITIS: Anatis *University of Michigan, Animal Diversity Web (ADW): Anatis *Iowa State University, Bug Guide: Genus Anatis - Giant Lady Beetles *Pherobase: Semiochemicals of Genus Anatis Luokka:Leppäkertut
Melalahti (Kuopio)

Melalahti on Kuopion 40. kaupunginosa, joka kattaa aiemman Riistaveden kunnan keskustaajaman. Se sijaitsee maanteitse noin 37 kilometriä Kuopion keskustasta itään. Tilastokeskuksen mukaan Melalahden taajaman pinta-ala oli 1,51 neliökilometriä ja taajamassa asui vuonna 2016 yhteensä 838 ihmistä. Kaikkiaan Riistavedellä (aiemman kunnan alueella) asuu noin 2 250 henkeä. Melalahdessa toimii muun muassa Riistaveden palvelukeskus neuvoloineen ja terveysasemineen (Museopirtintie 3, aiemmin nimellä Museotie), Melalahden päiväkoti, Riistaveden yhtenäiskoulu, Riistaveden kirjasto, nuorisotila Kormu, Riistaveden seurakuntatalo ja Riistaveden palvelukoti. Kaupunginosassa toimii myös paloasema, pankki, asiamiesposti, apteekki, kaksi päivittäistavarakauppaa, parturikampaamoja, kukkakauppa, ravintola, huoltoasema ja taksiasema sekä kotiseutumuseo. Joensuuntien eli valtatie 9:n eteläpuolella sijaitseva Riistaveden kirkko on niukasti kaupunginosan ulkopuolella, mutta valtatien pohjoispuolinen hautausmaa kuuluu Melalahden kaupunginosaan. == Lähteet == *
Gallia Narbonensis

Gallia Narbonensis () oli Rooman valtakunnan provinssi, joka sijaitsi Galliassa ja käsitti alueen nykyisen Ranskan kaakkoisosassa. Teoksen verkkoversio (Perseus) == Maantiede == Gallia Narbonensiksen provinssi käsitti Gallian ja samalla nykyisen Ranskan kaakkoisosan Välimeren rannikolla. Siihen kuuluivat suunnilleen nykyiset Languedoc, Var, Vaucluse ja Drôme sekä Rhône- joen alue. Provinssin luoteispuolella sijaitsi Gallia Aquitanian provinssi, pohjoispuolella Gallia Lugdunensis, koillispuolella Gallia Belgica, itäpuolella Alpes Poeninae, Alpes Graiae, Alpes Cottiae ja Alpes maritimae, ja eteläpuolella Hispania Tarraconensis. Provinssin hallinnollinen keskus oli Narbo eli Narbo Martius (nyk. Narbonne). === Kaupunkeja === Gallia Narbonensiksen roomalaisaikaisia kaupunkeja olivat muun muassa: * Agatha eli Agatha Tyche * Alba Helviorum * Antipolis * Apollinaris Reiorum eli Alebaece Reiorum Apollinarium eli Reii * Apta Julia * Aquae Sextiae * Arausio * Arelate * Athenopolis * Augusta Tricastinorum * Avennio * Baeterrae * Bergintrum * Cabellio * Carcaso * Condate * Cularo * Dea Vocontiorum * Elusio * Forum Domitii * Forum Julii * Forum Voconii * Genava * Gergovia * Glanum * Lemincum * Lucus Augusti * Luteva eli Forum Neronis * Massilia * Narbo eli Narbo Martius * Nemausus * Olbia * Ruscino * Segustero * Solonium * Telo Martius * Valentia * Vappincum * Vasio * Vienna == Historia == Antiikin kreikkalaiset perustivat alueelle Massalian (lat. Massilia) kaupungin eli nykyisen Marseillen noin vuonna 600 eaa. Roomalaiset valtasivat alueen vuodesta 125 eaa. alkaen. Alueen aurinkoinen ilmasto, jossa kasvaa viiniä ja oliiveja, houkutti monia roomalaisia sinne. Roomalaisella kaudella myöhemmän Gallia Narbonensiksen alue oli alun perin osa Gallia transalpinan provinssia. Gallia Narbonensiksen provinssi perustettiin ilmeisesti vuonna 22 eaa. Augustuksen ajan provinssien jaossa se luettiin senaatin provinsseihin. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan. Provinssi lakkautettiin keisari Diocletianuksen noin vuonna 293 tekemien uudistusten aikoihin ja jaettiin kolmeksi provinssiksi, jotka olivat Narbonensis prima, Narbonensis secunda ja Viennensis. Viimeistään jako on ollut voimassa noin vuonna 313/314, sillä se esiintyy Veronan luettelossa. Uudet provinssit kuuluivat Viennensiksen diokeesiin. Tärkeimmät provinsseissa tapahtuneet muutokset alueella olivat: == Lähteet == == Aiheesta muualla == *
Lea Lampila

Lea Lampila (24. helmikuuta 1924 Viipuri – 18. kesäkuuta 2006 Asperö, Ruotsi) oli ruotsinsuomalainen muistelmakirjailija, joka asui viimeksi Bohusin läänissä, Asperön saarella. Lampilan perhe lähti Neuvostoliittoon työnhakuun vuonna 1931 hänen ollessaan 7-vuotias. Hänen isänsä Sulo kuoli yrittäessään paeta, äiti Helmi joutui vankileirille ja Lea sijoitettiin lastenkotiin. Koulusta päästyään hän onnistui löytämään vankileiriltä päässeen äitinsä, mutta kesällä 1947 Lea Lampila sai itse 10 vuoden leirituomion päästen vapaaksi kuuden vuoden jälkeen 1953. Hän loikkasi Neuvostoliitosta Ruotsiin vuonna 1967 ja sai poliittisen turvapaikan ja Ruotsin kansalaisuuden. Hän kirjoitti 1990-luvulla kaksi omaelämäkerrallista kirjaa Toivon tähti ja Stalinin lapset. == Teoksia == * Toivon tähti : loikkariperheen tarina. WSOY 1991 * Stalinin lapset. WSOY 1995 * Mukana myös kokoomateoksessa 122 ruotsinsuomalaista kynäniekkaa : esittely 122:sta ruotsinsuomalaisesta kynäniekasta ja heidän tuotannostaan ; toimittanut Anneli Tikkanen-Ròzsa. Ruotsinsuomalaisten kirjoittajien yhdistys, Nykvarn 1995 == Lähteet == Luokka:Suomalaiset kirjailijat Luokka:Ruotsinsuomalaiset henkilöt Luokka:Vuonna 1924 syntyneet Luokka:Vuonna 2006 kuolleet
Flamma

Flamma ("Liekki") oli syyrialainen orja ja Roomassa taistellut gladiaattori, tyypiltään secutori. Flamman voittojen määrä on suurimpia Rooman historiassa.Top 5: Suurimmat gladiaattorit historianet.fi Viitattu 10.9.2018 Hän kuoli 30-vuotiaana.TOP FIVE: Gladiators military-history.org 12.2.2015 Viitattu 10.9.2018 ==Ura== Flamma muistetaan erityisesti sitkeydestä ja taistelutaidoistaan, sillä useimmat gladiaattorit kuolivat yleensä ensimmäisessä taistelussa, mutta Flammalle niitä kertyi 13 vuoden aikana jopa 34. Hän voitti niistä 21. Yhdeksän kertaa hänen taistonsa päättyivät tasapeliin ja neljä kertaa tappioon. Hänen tilastonsa oli kirjattu Sisiliassa sijaitsevaan hautakiveensä. Hän ei kuollut areenalle sillä yleisö arvosti Flamman taitoja niin paljon, että myönsi hänelle joka kerta hänen hävittyään armahduksen. Flamman taistelytyyppi oli secutori, jonka varusteita olivat lyhyt miekka gladius, suuri kilpi ja kypärä.Top 10 famous Ancient Roman Gladiators ancienthistorylists.com 2.9.2015 Viitattu 10.9.2018 Secutorin vastustajana oli yleensä retiarius, jolla oli aseinaan verkko ja pitkä puinen atrain. Flamma sai uransa aikana neljästi "rudis"-palkinnon, pienen puisen miekan, jonka myötä hän olisi voinut lopettaa uransa gladiaattorina ja jatkaa elämäänsä vapaana Rooman kansalaisena. Flamma kuitenkin kieltäytyi jokaisella kerralla ja jatkoi uraansa. Hautakirjoituksen mukaan hän kuoli 30-vuotiaana. ==Lähteet== Luokka:Rooman gladiaattorit